

**Жетісай ауданының аумағында көшпелі сауданы жүзеге асыру үшін арнайы бөлінген орындарды белгілеу туралы**

Түркістан облысы Жетiсай ауданы әкiмдiгiнiң 2020 жылғы 7 ақпандағы № 81 қаулысы. Түркістан облысының Әдiлет департаментiнде 2020 жылғы 10 ақпанда № 5414 болып тiркелді

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31 бабының 2 тармағына, "Сауда қызметін реттеу туралы" Қазақстан Республикасының 2004 жылғы 12 сәуірдегі Заңының 27 бабының 2 тармағына және "Ішкі сауда қағидаларын бекіту туралы" Қазақстан Республикасы Ұлттық экономика министрінің міндетін атқарушының 2015 жылғы 27 наурыздағы № 264 бұйрығына сәйкес, Жетісай ауданы әкімдігі ҚАУЛЫ ЕТЕДІ:

      1. Жетісай ауданының аумағында көшпелі сауданы жүзеге асыру үшін арнайы бөлінген орындар осы қаулының қосымшасына сәйкес белгіленсін.

      2. "Жетісай ауданы әкімінің аппараты" мемлекеттік мекемесі Қазақстан Республикасының заңнамасында белгіленген тәртіппен:

      1) осы қаулының "Қазақстан Республикасы Әділет министрлігі Түркістан облысының Әділет департаменті" Республикалық мемлекеттік мекемесінде мемлекеттік тіркелуін;

      2) осы қаулы мемлекеттік тіркелген күнінен бастап күнтізбелік он күн ішінде оның көшірмесін Жетісай ауданының аумағында таратылатын мерзімді баспа басылымдарында ресми жариялауға жолданылуын;

      3) ресми жарияланғаннан кейін осы қаулыны Жетісай ауданы әкімдігінің интернет-ресурсына орналастыруын қамтамасыз етсін.

      3. Осы қаулы оның алғашқы жарияланған күнінен кейін күнтізбелік он күн өткен соң қолданысқа енгізіледі.

      4. Осы қаулының орындалуын бақылау аудан әкімінің орынбасары М.Жолдасбековке жүктелсін.

|  |  |
| --- | --- |
| *Аудан әкімі* | *Ж. Бейсенбаев* |

|  |  |
| --- | --- |
|  | Жетісай ауданы әкімдігінің 2020 жылғы "7" ақпандағы № 81 қаулысына қосымша |

**Жетісай ауданының аумағында көшпелі сауданы жүзеге асыру үшін арнайы бөлінген орындар**

|  |  |  |
| --- | --- | --- |
| № | Елді мекеннің атауы | Орналасатын орны |
| 1 | Жетісай қаласы | С.Қожанов көшесі, "Sinooil" жанар-жағар май құю бекеті мен "Табиғат" салтанат сарайы арасы |
| 2 | Жетісай қаласы | Ескендіров және Нарбаев көшелерінің қиылысы |
| 3 | Жетісай қаласы | Амангелді көшесі, "Дарын" мектеп-интернатының алды |
| 4 | Асықата кенті | Абылқасымов көшесінің бойында, "№ 15" колледжінің алды |
| 5 | Қызылқұм ауылдық округі, Түркебай ауылы | Абай және Базар көшелерінің қиылысы |
| 6 | Жылы су ауылдық округі, Жылы су елді мекені | Ақжол көшесі бойында |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК